Dia di Reino

Dia di Reino (ingles: Kingdom Day, hulandes: Koninkrijksdag, antes Statuutdag) ta e selebrashon di e echo ku e firmamentu di e Statuut pa Reino Hulandes riba 15 di desèmber 1954 a pone fin na e époka kolonial den Reino Hulandes.Koninkrijksrelaties.nu, "Raad van State herstelt Koninkrijksdag in ere", Koninkrijksrelaties.nu 14 di desèmber 2018] Dia 15 di desèmber ta un dia ofisial pa hisa bandera na tur edifisio públiko den reino. 

 Historia 
Na 1956 a introdusí den Reino Hulandes, riba proposishon di Antias Hulandes, e asina yama "Statuutdag" komo dia pa konmemora firmamentu di statuut. A skohe 15 di desèmber, fecha ku Reina Juliana a firma e akta di konfirmashon di e statuut den "Ridderzaal" na Den Haag. Komo representante di gobièrnu antiano a firma Efraïn Jonckheer. E statuut ta un lei di reino, ku ta regla e relashonnan entre Hulanda i e teritorionan ultramar bou di Reino Hulandes. Na 1954 e orden konstitushonal nobo a marka un punto di importansia históriko den e proseso di dekolonisashon hulandes, ku Reina Wilhelmina a anunsiá dia 7 di desèmber 1942 via Radio Oranje. Na inisio tabata trata di e teritorionan ultramar Antias Hulandes, Nieuw Guinea Hulandes i Sürnam.thumb|left|230px|Konfirmashon di e Statuut pa Reino Hulandes dia 15 di desèmber 1954 Despues di tempu Nieuw Guinea (1962) i Sürnam (1975) a bandona e Reino Hulandes, mientras Aruba (1986) a bandona Antias Hulandes pa bira un pais outónomo denter di reino. Finalmente na 2010 Antias Hulandes a wòrdu disolbí, kreando e paisnan outónomo Kòrsou i Sint Maarten. Awendia e statuut ta vigente pa e kuater pais di reino: Hulanda, Aruba, Kòrsou i Sint Maarten.

Kontrario na Hulanda, e fecha di 15 di desèmber tabata ofisialisá pa lei antiano komo dia di fiesta y pues tabata un dia liber. Koninkrijksdag, koninklijkhuis.nl. Archivá dia 20 di mart 2023. Sinembargo, na aña 1985 a keda disidí di entrega e status aki na fabor di otro dianan konmemorativo, manera Dia di Bandera (Kòrsou) i Dia di Himno y Bandera (Aruba). Mientras awendia e no ta un dia di fiesta na ningun parti di reino, ambtenar i skolnan na e islanan Bonaire, Sint-Eustatius i Saba si tin un dia liber, konforme loke tabata e kaso antes di a bira munisipio spesial di Hulanda na 2010.Eva Breukink, Dit is de meest vergeten feestdag van ons Koninkrijk, Ret karibense (15 di desèmber 2023)

 Mira tambe 
 Statuut pa Reino Hulandes

Category:Historia
Category:Karibe Hulandes